અંતરિયાળ વિસ્તારમાંથી વિશ્વસ્તરે પોતાના કામથી ખ્યાતિ મેળવનારા હિરબાઈએ રેડિયો સાંભળી સાંભળીને કેવી રીતે કામને આગળ વધારવું તેની પ્રેરણા મેળવી હતી. જેના માટે તેઓએ આકાશવાણીનો આભાર માન્યો હતો. હિરબાઇએ સીદી મહિલાઓને બચતનું મૂલ્ય સમજાવીને તાલાલા ઉપરાંત શિરવાન, ગિર હડમતિયા, જાવંત્રી, સુરવા મોરૂકા, સંગોદ્ર ગામ સહિત આખા વિસ્તારની બહેનોને બચત કરતા શીખવ્યું તેમણે 700 કરતાં પણ વધુ મહિલાઓને પગભર બનાવી છે.